آمریکا، قادینلار اوچون ان تهلوکه‌لی اؤلکه‌لر آراسین‌دا ایلک ۱۰دا یئر آلدی.
اینگیلتره مرکزلی تامسون رویترر وقفی طرفین‌دن، دونیا اوزره قادینلارین وضعیتینی آراشدیران ۵۵۰ متخصصله آپاریلان چالیشمانین نتیجه‌سی ماراق‌لی وئریلر اورتایا قویدو.
آراشدیرمایا گؤره، ایلک سیرادا هیندیستانین اولدوغو "قادینلار اوچون ان تهلوکه‌لی اؤلکه‌لر" لیسته‌سین‌ده آمریکا ۱۰.جو سیرادا یئر آلدی.
لیسته‌ده هیندیستانی، افغانیستان، سوریه، سومالی، عربیستان، پاکیستان، کونگو، یمن و نیجریه تعقیب ائتدی.
نیجریه‌دن سونرا ۱۰.جو سیرادا یئر آلان آمریکا ایسه لیسته‌نین ایلک ۱۰ونا گیره‌ن تک باتیلی اؤلکه اولدو.
آراشدیرما‌دا آمریکا، ساتاشما داخیل جنسی استثمار، جنسی شدت و جنسی سوچلارلا باغلی محکمه پروسه‌لرین‌ده‌کی عدالت پروبلئملری کیمی اساس باش‌لیقلار آلتین‌دا قادینلار اوچون "تهلوکه‌لی" کاتگوریسینده دگرلندیریلدی.
فرق‌لی کاتگوریلرده آیری لیسته‌لرین ده ده اولوشدورولدوغو آراشدیرمادا آمریکا، " جنسی استثمالا باغلی سوچلار" کاتگوریسینده سوریه ایله بیرلیک‌ده اوچونجو یئری پایلاشدی.
آراشدیرمایا قاتیلان متخصصلر، بو آراشدیرمانین اؤزللیکله آمریکاداکی جنسی ساتاشما ایله ایلگیلی سوچلارا اولوسلارآراسی توپلومون داها چوخ ماراق گؤسترمه‌سینه سبب اولدوغونا ایشاره ائد‌رک، بون‌دان سونرا دا آمریکانین بو ساحه‌ده یاخین‌دان ایزلنه‌جگینه وورغو ائتدی.
